标题：王沈
个人履历
王沈，西晋文学家。字彦伯。高平（今山东巨野）人。生卒年不详。出身寒素,受豪门世族压抑,仕郡文学掾，郁郁不得志，终于乡闾。曾作《释时论》以发泄内心积愤。《晋书·惠帝纪》载，惠帝“居大位,政出群下,纲纪大坏,货赂宫刑,势位之家，以贵□物，忠贤路绝，谗邪得志，更相荐举，天下谓之‘互市’焉。
个人作品
高平王沈作《释时论》，南阳鲁褒作《钱神论》，庐江杜嵩作《任子春秋》，皆疾时之作也”。《释时论》强烈地指责了世族制度对人才的压抑，揭露了一批无德无才、欺世盗名之徒的可憎面目和卑劣用心：
《晋书》载录
王沉，字彦伯，高平人也。少有俊才，出于寒素，不能随俗沈浮，为时豪所抑。仕郡文学掾，郁郁不得志，乃作《释时论》。其辞曰：
东野丈人观时以居，隐耕污腴之墟。有冰氏之子者，出自冱寒之谷，过而问涂。丈人曰：「子奚自？」曰：「自涸阴之乡。」「奚适？」曰：「欲适煌煌之堂。」丈人曰：「入煌煌之堂者，必有赫赫之光。今子困于寒而欲求诸热，无得热之方。」冰子瞿然曰：「胡为其然也？」丈人曰：「融融者皆趣热之士，其得炉冶之门者，惟挟炭之子。苟非斯人，不如其已。」冰子曰：「吾闻宗庙之器不要华林之木，四门之宾何必冠盖之族。前贤有解韦索而佩朱韨舍徒担而乘丹毂。由此言之，何恤而无禄！惟先生告我涂之速也。」
丈人曰：「呜呼！子闻得之若是，不知时之在彼。吾将释子。夫道有安危，时有险易，才有所应，行有所适。英奇奋于从横之世，贤智显于霸王之初，当厄难则骋权谲以良图，值制作则展儒道以畅摅，是则衮龙出于缊褐，卿相起于匹夫，故有朝贱而夕贵，先卷而后舒。。当斯时也，岂计门资之高卑，论势位之轻重乎！今则不然。上圣下明，时隆道宁，群后逸豫，宴安守平。百辟君子，奕世相生，公门有公，卿门有卿。指秃腐骨，不简蚩儜。多士丰于贵族，爵命不出闺庭。四门穆穆，绮襦是盈，仍叔之子，皆为老成。贱有常辱，贵有常荣，肉食继踵于华屋，疏饭袭迹于耨耕。谈名位者以谄媚附势，举高誉者因资而随形。至乃空嚣者以泓噌为雅量，琐慧者以浅利为枪枪，脢胎者以无检为弘旷，偻垢者以守意为坚贞。嘲哮者以粗发为高亮，韫蠢者以色厚为笃诚，痷婪者以博纳为通济，眂々者以难入为凝清，拉答者有沈重之誉，嗛闪者得清剿之声，呛啍怯畏于谦让，阘茸勇敢于饕诤。斯皆寒素之死病，荣达之嘉名。凡兹流也，视其用心，察其所安，责人必急，于己恒宽。德无厚而自贵，位未高而自尊，眼罔向而远视，鼻<鼻翏><鼻?>而刺天。忌恶君子，悦媚小人，敖蔑道素，慑吁权门。心以利倾，智以势惛，姻党相扇，毁誉交纷。当局迷于所受，听采惑于所闻。京邑翼翼，群士千亿，奔集势门，求官买职，童仆窥其车乘，阍寺相其服饰，亲客阴参于靖室，疏宾徙倚于门侧。时因接见，矜历容色，心怀内荏，外诈刚直，谭道义谓之俗生，论政刑以为鄙极。高会曲宴，惟言迁除消息，官无大小，问是谁力。今以子孤寒，怀真抱素，志陵云霄，偶景独步，直顺常道，关津难渡，欲骋韩卢，时无狡兔，众涂圮塞，投足何错！」
于是冰子释然乃悟曰：「富贵人之所欲，贫贱人之所恶。仆少长于孔颜之门，久处于清寒之路，不谓热势自共遮锢。敬承明诲，服我初素，弹琴咏典，以保年祚。伯成、延陵，高节可慕。丹毂灭族，吕霍哀吟，朝荣夕灭，旦飞暮沈。聃周道师，巢由德林。丰屋蔀家，《易》著明箴。人薄位尊，积罚难任，三郤尸晋，宋华咎深，投扃正幅，实获我心。」
是时王政陵迟，官才失实，君子多退而穷处，遂终于里闾。
元康初，松滋令吴郡蔡洪·字叔开，有才名，作《孤奋论》，与《释时》意同，读之者莫不叹息焉。
历史评价
“责人必急 ，于己恒宽。德无厚而自贵，位未高而自尊。”这些人趋炎附势，党同伐异。文章最后表明了作者自己怀真抱素，淡泊自守，不与世俗同流合污的志向。全篇文章,或庄或谐,辛辣有力，是晋代一篇思想性很强的散文。传世作品仅《释时论》一篇。

史书记载
  王沈，字处道，太原晋阳人也。祖柔，汉匈奴中郎将。父机，魏东郡太守。沈少孤，养于从叔司空昶，事昶如父。奉继母寡嫂以孝义称。好书，善属文。大将军曹爽辟为掾，累迁中书门下侍郎。及爽诛，以故吏免。后起为治书侍御史，转秘书监。正元中，迁散骑常侍、侍中，典著作。与荀顗、阮籍共撰《魏》，多为时讳，未若陈寿之实录也。 时魏高贵乡公好学有文才，引沈及裴秀数于东堂讲宴属文，号沈为文籍先生，秀为儒林丈人。及高贵乡公将攻文帝，召沈及王业告之，沈、业驰白帝，以功封安平侯，邑二千户。沈既不忠于主，甚为众论所非。
寻迁尚书，出监豫州诸军事、奋武将军、豫州刺史。至镇，乃下教曰：“自古贤圣，乐闻诽谤之言，听舆人之论，刍荛有可录之事，负薪有廊庙之语故也。自至镇日，未闻逆耳之言，岂未明虚心，故令言者有疑。其宣下属城及士庶，若能举遗逸于林薮，黜奸佞于州国，陈长吏之可否，说百姓之所患，兴利除害，损益昭然者，给谷五百斛。若达一至之言，说刺史得失，朝政宽猛，令刚柔得适者，给谷千斛。谓余不信，明如皎日。”主簿陈廞、褚曰：“奉省教旨，伏用感叹。劳谦日昃，思闻苦言。愚谓上之所好，下无不应。而近未有极谏之辞，远无传言之箴者，诚得失之事将未有也。今使教命班下，示以赏劝，将恐拘介之士，或惮赏而不言；贪赇之人，将慕利而妄举。苟不合宜，赏不虚行，则远听者未知当否之所在，徒见言之不用，谓设有而不行。愚以告下之事，可小须后。”
沈又教曰：“夫德薄而位厚，功轻而禄重，贪夫之所徇，高士之所不处也。若陈至言于刺史，兴益于本州，达幽隐之贤，去祝鮀之佞，立德于上，受分于下，斯乃君子之操，何不言之有！直言至理，忠也。惠加一州，仁也。功成辞赏，廉也。兼斯而行，仁智之事，何故怀其道而迷其国哉！”褚复白曰：“尧、舜、周公所以能致忠谏者，以其款诚之心著也。冰炭不言，而冷热之质自明者，以其有实也。若好忠直，如冰炭之自然，则谔谔之臣，将济济而盈庭；逆耳之言，不求而自至。若德不足以配唐虞，明不足以并周公，实不可以同冰炭，虽悬重赏，忠谏之言未可致也。昔魏绛由和戎之功，蒙女乐之赐，管仲有兴齐之勋，而加上卿之礼，功勋明著，然后赏劝随之。未闻张重赏以待谏臣，悬谷帛以求尽言也。”沈无以夺之，遂从议。
沈探寻善政，案贾逵以来法制禁令，诸所施行，择善者而从之。又教曰：“后生不闻先王之教，而望政道日兴，不可得也。文武并用，长久之道也。俗化陵迟，不可不革。革俗之要，实在敦学。昔原伯鲁不悦学，闵马父知其必亡。将吏子弟，优闲家门，若不教之，必致游戏，伤毁风俗矣。”于是九郡之士，咸悦道教，移风易俗。
迁征虏将军、持节、都督江北诸军事。五等初建，封博陵侯，班在次国。平蜀之役，吴人大出，声为救蜀，振荡边境，沈镇御有方，寇闻而退。转镇南将军。武帝即王位，拜御史大夫，守尚书令，加给事中。沈以才望，显名当世，是以创业之事，羊祜、荀勖、裴秀、贾充等，皆与沈谘谋焉。
及帝受禅，以佐命之勋，转骠骑将军、录尚书事，加散骑常侍，统城外诸军事。封博陵郡公，固让不受，乃进爵为县公，邑千八百户。帝方欲委以万机，泰始二年薨。帝素服举哀，赐秘器朝服一具、衣一袭、钱三十万、布百匹、葬田一顷，谥曰元。明年，帝追思沈勋，诏曰：“夫表扬往行，所以崇贤垂训，慎终纪远，厚德兴教也。故散骑常侍、骠骑将军、博陵元公沈蹈礼居正，执心清粹，经纶坟典，才识通洽。入历常伯纳言之位，出干监牧方岳之任，内著谋猷，外宣威略。建国设官，首登公辅，兼统中朝，出纳大命，实有翼亮佐世之勋。其赠沈司空公，以宠灵既往，使没而不朽。又前以翼赞之勋，当受郡公之封，而固辞恳至，嘉其让德，不夺其志。可以郡公官属送葬。沈素清俭，不营产业。其使所领兵作屋五十间。”
子浚嗣。后沈夫人荀氏卒，将合葬，沈棺榇已毁，更赐东园秘器。咸宁中，复追封沈为郡公[1]。
历史评价
司马炎：“夫表扬往行，所以崇贤垂训，慎终纪远，厚德兴教也。故散骑常侍、骠骑将军、博陵元公沈蹈礼居正，执心清粹，经纶坟典，才识通洽。入历常伯纳言之位，出干监牧方岳之任，内著谋猷，外宣威略。建国设官，首登公辅，兼统中朝，出纳大命，实有翼亮佐世之勋。其赠沈司空公，以宠灵既往，使没而不朽。又前以翼赞之勋，当受郡公之封，而固辞恳至，嘉其让德，不夺其志。可以郡公官属送葬。沈素清俭，不营产业。其使所领兵作屋五十间。”
《晋书·王沈传》：“王沈才经文武，早尸人爵，在魏参席上之珍，居晋为幄中之士，桐宫之谋遽泄，武闱之祸遂臻。是知田光之口，岂燕丹之可绝。”“处道文林，胡贰尔心？”
李冶：“成败之机，在于呼吸，而沈、业二鼠子背国佐贼，贼因得以肆其毒焉。反覆变诈若沈、业者，真二国之贼也！沈、业以泄谋为奸贼，则王经之不泄，信为有魏之忠臣矣。昭是以恨经而杀之，则是贼杀魏之忠臣也，夫忠臣之死于贼，则死于王事者也。于斯时也，魏之国如缀旒，魏之主如委裘，诚不暇于甄录已死之人也，然其秉董狐之笔者，可不特为一传，以劝后世人乎？或谓经之行迹不多见，自不足以立传，曰：‘君子之为己为人为天下，必待世闲之可称美者，载诸一身而无孑遗，然后为得哉，虽圣人亦不能尔，而谓君子者能之耶，观专车之骨，则防风氏之长为可知。’魏史不为经传，过矣！虽然魏史不传王经，晋史为传沈等，而千载而下，终不能废经之美，而沈等之臭恶，借东海之波，亦莫得而濯之。”[1]
胡三省：“帝礼遇王沈，呼为文籍先生，而临变乃尔，吁！”
家族
祖父辈王泽，王沈叔祖父，东汉代郡太守。
王柔，王沈祖父，东汉护匈奴中郎将、雁门太守。父辈王机，王沈父亲，王柔子，曹魏东郡太守。
王昶，王沈堂叔父，王泽子，曹魏武将。平辈王默，王沈堂兄。
王浑，王昶嗣子，曹魏及西晋重要将领，曾参与晋灭吴之战，西晋官至司徒。
王深，王昶子，冀州刺史。
王湛，王昶子，汝南太守。子辈王浚，子，西晋末年将领，幽州刺史。
王尚，王浑长子，王浑击退薛莹等军后因父功而获封关内侯，早死。
王济，王浑次子，为人奢侈。在西晋官至侍中。
王澄，王浑三子，王浑平灭东吴后获封亭侯，既有辩才又有才思文采，曾任清要显达的职位。
王汶，王浑四子，既有辩才又有才思文采，曾任清要显达的职位。
王承，王湛子，东海国内史。孙辈王卓，王济庶长子，嗣子，任给事中。
王聿，王济庶次子，因娶公主而封敏阳侯。
王述，王承子，晋尚书令、卫将军。
王胄，王浚子。
王裔，王浚子。曾孙辈王坦之，王述子，东晋北中郎将，徐兖二州刺史。
王道素，王沈从孙，东晋孝武帝时受封为博陵公。玄孙辈王恺，王坦之长子，嗣子，官至丹杨尹。
王愉，王坦之次子，官至江州刺史。桓玄篡位时为尚书仆射。桓玄败后因刘裕而试图谋反，被诛杀。
王国宝，王坦之三子，与会稽王司马道子专权，官至尚书左仆射。后被王恭讨伐，被司马道子杀害。
王忱，王坦之四子，官至荆州刺史。五世孙王绥，王愉子，与王谧、桓胤齐名，官至荆州刺史，与父谋袭刘裕被诛。
王纳，王愉子。
王缉，王愉子，散骑侍郎。六世孙王慧龙，王缉子，王愉一家被诛杀时被沙门僧彬所收匿，幸免于难，后仕于北魏。

人物简介
玄宗天宝前人。生平无考。其诗曾收入李康成《玉台后集》。事迹见《盛唐诗纪》卷一〇七。《全唐诗》存诗1首。[1]
作品欣赏
【婕妤怨】 
王沈 
长信梨花暗欲栖，应门上钥草萋萋。 
春风吹花乱扑户，班绝车声不至啼。